pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เลขาธิการ ส.ป.ก.ชี้แจงพื้นที่บ้านปางมะโอ หมู่ 12 ต.แม่พุง อ.วังชิ้น จ.แพร่ ไม่อยู่ในเขตปฏิรูปที่ดิน ส.ป.ก.
วันศุกร์ที่ 9 มีนาคม 2561
เลขาธิการ ส.ป.ก.ชี้แจงพื้นที่บ้านปางมะโอ หมู่ 12 ต.แม่พุง อ.วังชิ้น จ.แพร่ ไม่อยู่ในเขตปฏิรูปที่ดิน ส.ป.ก.
เลขาธิการ ส.ป.ก.ชี้แจงพื้นที่บ้านปางมะโอ หมู่ 12 ต.แม่พุง อ.วังชิ้น จ.แพร่ ไม่อยู่ในเขตปฏิรูปที่ดิน ส.ป.ก.
วันที่ 4 มีนาคม 2561 นายสุรจิตต์ อินทรชิต เลขาธิการสํานักงานการปฏิรูปที่ดินเพื่อเกษตรกรรม (สปก.) กระทรวงเกษตรและสหกรณ์ ชี้แจงกรณีการนําเสนอข่าวของสื่อมวลชนทีนิวส์ (Tnews) ที่มีสาระสําคัญ ว่า พระครูวิจิตรธรรมสาธก เจ้าอาวาสวัดสัมฤทธิบุญ เจ้าคณะอําเภอวังชิ้น กล่าวว่าชาวบ้านหมู่ 12 ต.แม่พุง อ.วังชิ้น จ.แพร่ มีสวนป่าไม้สักที่ได้รับการส่งเสริมจากทางรัฐบาลในอดีตให้ปลูกในที่ดินของตนเอง เป็นพืชเศรษฐกิจทดแทนการขาดแคลนไม้แปรรูป และมีเงินสนับสนุนไร่ละ 3,000 บาท ขณะนี้ไม้สักมีอายุ 24 ปี มีขนาดที่เหมาะกับการตัดจําหน่ายแล้ว แต่ไม่สามารถตัดได้เพราะมีกฤษฎีกาประกาศเขตป่าสงวนแห่งชาติ ในปี 2554 ทับที่ดินในเขตปฏิรูปที่ดินที่ชาวบ้านปลูกไม้สักอยู่ทําให้หน่วยงานปฏิรูปที่ดินไม่รับรอง การขออนุญาตตัดไม้สักจําหน่าย พื้นที่เหล่านี้มีชาวบ้านถือครองในจํานวนคนละ 5 ไร่ขึ้นไป เป็นเกษตรกรรายย่อย ฐานะยากจน ชาวบ้านไปร้องเรียนที่ศูนย์ดํารงธรรมจังหวัดแพร่ และยังยื่นหนังสือให้กับรัฐมนตรีช่วยว่าการกระทรวงเกษตรและสหกรณ์ แต่ยังไม่ได้รับความช่วยเหลือ เกรงว่าที่ดินที่ถูกส่งเสริมปลูกไม้สักไปแล้ว ทางการอาจผลักดันให้ชาวบ้านขายให้กับนายทุน กลายเป็นป่าเศรษฐกิจผืนใหญ่ แล้วไล่ชาวบ้านออก เป็นกลไกของรัฐที่ทําให้ชาวบ้านเริ่มขายสิทธิ์ที่ดิน นั้น
สํานักงานการปฏิรูปที่ดินเพื่อเกษตรกรรม (ส.ป.ก.) ขอชี้แจงดังนี้
1. พื้นที่ดังกล่าว ไม่อยู่ในเขตปฏิรูปที่ดิน ส.ป.ก. จึงไม่มีอํานาจออก ส.ป.ก.4-01
2. จากฐานข้อมูลระบบจัดที่ดิน พื้นที่บ้านปางมะโอ หมู่ที่ 12 ต.แม่พุง อ.วังชิ้น จ.แพร่ เป็นพื้นที่โครงการป่าสรอย ซึ่งบริเวณดังกล่าวกรมป่าไม้ส่งมอบพื้นที่ป่าเศรษฐกิจที่เสื่อมสภาพให้ ส.ป.ก. ตามนโยบายรัฐบาลซึ่ง ครม. มีมติ เมื่อวันที่ 4 พฤษภาคม 2536 ให้ ส.ป.ก. เข้าดําเนินการปฏิรูปที่ดินตามนโยบายรัฐบาล ภายหลังมีพระราชกฤษฎีกากําหนดเขตที่ดิน ในท้องที่ ต.แม่พุง ต.วังชิ้น ต.ป่าสัก และ ต.สรอย อ.วังชิ้น จ.แพร่ ให้เป็นเขตปฏิรูปที่ดิน พ.ศ.2552 ณ วันที่ 20 มิถุนายน 2552 ซึ่งพื้นที่ที่ดําเนินการสํารวจรังวัดแปลงที่ดินและสอบสวนสิทธิ และไม่อยู่ในเขตปฏิรูปที่ดิน
3. วันที่ 16 กุมภาพันธ์ 2561 ส.ป.ก. แพร่ ร่วมกับอําเภอวังชิ้น จังหวัดแพร่ ได้ประชุมชี้แจง เรื่อง การออกหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) และประวัติความเป็นมาของการรับมอบพื้นที่จากกรมป่าไม้ ตลอดจนมีพระราชกฤษฎีกากําหนดเขตปฏิรูปที่ดิน ซึ่งในการประชุมชี้แจงในวันเวลาดังกล่าวได้ชี้แจงถึงเขตอํานาจหน้าที่ และการออก ส.ป.ก. 4-01 ในเขตปฏิรูปที่ดินจนเป็นที่เข้าใจในข้อกฎหมายและระเบียบสั่งการแล้ว โดยพื้นที่ใดที่เป็นพื้นที่นอกเขตปฏิรูปที่ดินที่ยังไม่ได้รับการแจ้งจาก ส.ป.ก. แพร่ จะดําเนินการแจ้งให้เกษตรกรทราบอีกครั้ง
4. กระทรวงเกษตรและสหกรณ์ และกระทรวงทรัพยากรธรรมชาติและสิ่งแวดล้อม ได้ดําเนินการร่วมกันในการแก้ไขปัญหาการทับซ้อนของพื้นที่ป่าไม้ และเขตปฏิรูปที่ดินให้ได้ข้อยุติ โดยจัดทําแนวเขตในแผนที่ให้เป็นเส้นเดียวกัน (การปรับปรุงแผนที่แนวเขตของรัฐแบบบูรณาการ มาตราส่วน 1:4,000 One Map) ซึ่งปัจจุบันการดําเนินการแก้ไขปัญหากรณีดังกล่าวอยู่ระหว่างการดําเนินการ
--------------------------------------
รัฐบาลไทย-ข่าวทำเนียบรัฐบาล-รมต.นร.ออมสิน เป็นประธานปิด “โครงการจิตอาสา สปน. ตามรอยพ่อ ทำความดี ถวายเป็นพระราชกุศล” พร้อมเปิดกิจกรรม “Big Cleaning” บริเวณพื้นที่ใกล้เคียงสำนักงานปลัดสำนักนายกรัฐมนตรี
วันพุธที่ 28 ธันวาคม 2559
รมต.นร.ออมสิน เป็นประธานปิด “โครงการจิตอาสา สปน. ตามรอยพ่อ ทําความดี ถวายเป็นพระราชกุศล” พร้อมเปิดกิจกรรม “Big Cleaning” บริเวณพื้นที่ใกล้เคียงสํานักงานปลัดสํานักนายกรัฐมนตรี
รมต.นร.ออมสิน เป็นประธานปิด “โครงการจิตอาสา สปน. ตามรอยพ่อ ทําความดี ถวายเป็นพระราชกุศล” พร้อมเปิดกิจกรรม “Big Cleaning” บริเวณพื้นที่ใกล้เคียงสํานักงานปลัดสํานักนายกรัฐมนตรี
วันนี้ 28 ธันวาคม 2559 เวลา 9.30 น. ณ บริเวณหน้าอาคารสํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานในพิธีปิด “โครงการจิตอาสา สปน. ตามรอยพ่อ ทําความดี ถวายเป็นพระราชกุศล”ทั้งนี้ โดยมี นายจิรชัย มูลทองโร่ย ปลัดสํานักนายกรัฐมนตรี พร้อมคณะผู้บริหารฯ กลุ่มจิตอาสา และข้าราชการ รวมทั้งเจ้าหน้าที่เข้าร่วมกิจกรรมเป็นจํานวนมาก ตลอดจนได้ร่วมกิจกรรมทําความสะอาดหรือ “Big Cleaning” เพื่อทําความสะอาดพื้นที่ในบริเวณอาคารสํานักงานปลัดสํานักนายกรัฐมนตรีและสถานที่โดยรอบที่ใช้ในการจัดทําถุง “ข้าวพอเพียง” เพื่อให้มีความสะอาดเรียบร้อยและกลับคืนสู่สภาพเดิม
โอกาสนี้ รัฐมนตรีประจําสํานักนายกรัฐมนตรี ได้กล่าวขอบคุณหน่วยงานทั้งภาครัฐ เอกชน หน่วยงานสมาคมต่าง ๆ และประชาชนที่มีจิตอาสา ที่ได้ร่วมกันเพื่อสนับสนุนการจัดทําถุง “ ข้าวพอเพียง” ตั้งแต่ปลายเดือนตุลาคมที่ผ่านมา มียอดผู้มาลงทะเบียนแล้วกว่า 45,073 คน มียอดจัดทําถุงข้าวพอเพียงจนถึงวันนี้จํานวน 3,330,850 ถุง ซึ่งสํานักงานปลัดสํานักนายกรัฐมนตรีได้นําถุงข้าวพอเพียงไปมอบให้กับพี่น้องประชาชนที่เดินทางมาถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาทในพระบรมมหาราชวัง ตั้งแต่วันที่ 29 ตุลาคม 2559 จนกระทั่งถึงวันที่ 19 มกราคม 2560
จากนั้น ปลัดสํานักนายกรัฐมนตรี ได้กล่าวเพิ่มเติมว่าทางสํานักงานปลัดสํานักนายกรัฐมนตรีได้ดําเนิน “โครงการจิตอาสา สปน. ตามรอยพ่อ ทําความดี ถวายเป็นพระราชกุศล” เพื่อแสดงความอาลัยและน้อมเกล้าถวายแด่พระบาทสมเด็จพระปรมินทรมหาภูมิพลอดุลยเดช ด้วยการจัดทําถุง “ข้าวพอเพียง” เพื่อมอบให้กับพี่น้องประชาชนที่เดินทางเข้าถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง ระหว่างวันที่ 29 ตุลาคม 2559 – 19 มกราคม 2560 เพื่อเป็นที่ระลึกแห่งความทรงจําและให้ยึดมั่นในความพอเพียงตามหลักปรัชญาเศรษฐกิจพอเพียงที่พระบาทสมเด็จพระปรมินทรมหาภูมิพลอดุลยเดชได้พระราชทานแก่ประชาชนชาวไทยไว้
อนึ่ง รัฐมนตรีประจําสํานักนายกรัฐมนตรีได้มอบประกาศนียบัตรดังกล่าวแก่ปลัดสํานักนายกรัฐมนตรี เพื่อนําไปมอบให้กับกลุ่มจิตอาสาเหล่านั้นต่อไป พร้อมทั้งร่วมกิจกรรม “Big Cleaning” เพื่อทําความสะอาดพื้นที่โดยรอบบริเวณสํานักงานปลัดสํานักนายกรัฐมนตรี รวมทั้งปลูกกล้วยไม้บริเวณโคนต้นไม้อีกด้วย
**************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กลุ่มพันธมิตรธุรกิจยุโรป – อาเซียน แสดงความสนใจในการเพิ่มการลงทุนในไทย
วันพฤหัสบดีที่ 6 กันยายน 2561
กลุ่มพันธมิตรธุรกิจยุโรป – อาเซียน แสดงความสนใจในการเพิ่มการลงทุนในไทย
กลุ่มพันธมิตรธุรกิจยุโรป – อาเซียน แสดงความสนใจในการเพิ่มการลงทุนในไทย
วันนี้ (วันพฤหัสบดีที่ 6 กันยายน 2561) เวลา 10.00 น. คณะนักธุรกิจกลุ่มพันธมิตรยุโรป – อาเซียน (Europe – ASEAN Business Alliance - EABA) นําโดย นาย Geoff Donald (เจฟฟ์ โดนัลด์) ผู้อํานวยการฝ่ายบริหาร EABA เข้าเยี่ยมคารวะ นายสมคิด จาตุศรีพิทักษ์ รองนายรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญของการหารือ ดังนี้
รองนายกรัฐมนตรียินดีที่ได้พบคณะนักธุรกิจ EABA และขอบคุณที่มาเข้าเยี่ยมคารวะ รัฐบาลไทยมีแนวทางเศรษฐกิจแบบเสรี ให้ความสําคัญแก่นักลงทุนต่างชาติ ด้วยนโยบายที่ประเทศไทยให้ความสําคัญกับการปฏิรูปทางเศรษฐกิจ มีแนวทางในการพัฒนาและอํานวยความสะดวกต่อการค้าการลงทุน จึงเชิญชวนกลุ่มนักธุรกิจฯ มาร่วมลงทุนในประเทศไทย
นายเจฟฟ์ กล่าวว่ากลุ่มนักธุรกิจฯ มีความสนใจการร่วมลงทุนในประเทศไทยเพิ่มขึ้น และสนใจการเปิดสํานักงานใหญ่ในประเทศไทย ชื่นชมรัฐบาลไทยที่บริหารประเทศทําให้มีตัวเลขการเติบโตทางเศรษฐกิจที่ดีขึ้น เป็นประเทศที่น่าสนใจในการเพิ่มการลงทุน
รองนายกรัฐมนตรีได้กล่าวถึงข้อได้เปรียบทางด้านภูมิศาสตร์ โดยการลงทุนในไทยจะเข้าถึงตลาด CLMVT ที่มีประชากรกว่า 200 ล้านคน และการเชื่อมต่อกันผ่านกลุ่มประเทศ CLMVT ได้พัฒนาไปจนถึงการประกาศ Master plan ร่วมกัน ทั้งนี้ นักลงทุนจะได้ประโยชน์จากโครงการ Thailand+1 โดยรัฐบาลมีมาตรการหลายด้านเพื่อกระตุ้นและเพิ่มเสถียรภาพทางเศรษฐกิจเพื่อปรับเปลี่ยนโครงสร้างเศรษฐกิจของประเทศไปสู่เศรษฐกิจที่ขับเคลื่อนด้วยเทคโนโลยีและนวัตกรรม ซึ่งเป็นขอบข่ายที่นักลงทุนยุโรปมีความเชี่ยวชาญ
ตลอดจนได้กล่าวถึงโครงการ EEC โดยรัฐบาลไทยจะพัฒนาให้ EEC เป็นเขตเศรษฐกิจพิเศษที่ดีที่สุด และทันสมัยที่สุดในเอเชียตะวันออกเฉียงใต้ ขณะนี้มีนักลงทุนจํานวนมากสนใจลงทุนในโครงการ EEC ซึ่งรัฐบาลได้ดําเนินนโยบายเพื่ออํานวยความสะดวกแก่นักลงทุนในเขตเศรษฐกิจพิเศษ EEC นี้ หากบริษัทใดมีความต้องการจะลงทุนใน EEC ขอให้แจ้งประสานงานผ่าน BOI ซึ่งพร้อมจะดูแลให้ความสะดวกอยู่แล้ว
ในตอนท้าย รองนายกรัฐมนตรีได้รับฟังความคิดเห็น ข้อเสนอแนะจากบริษัทต่างๆที่มาพบ และพร้อมจะประสานเพื่ออํานวยความสะดวกในการแก้ไขปัญหาดังกล่าวด้วย
รัฐบาลไทย-ข่าวทำเนียบรัฐบาล-บสย. เร่งอนุมัติค้ำฯ สินเชื่อ SMEs จ่อคิวรอเงินกู้  เผย SMEs รายเล็ก วงเงินกู้ต่ำ 5 ล้านบาท มาแรง
วันพฤหัสบดีที่ 23 สิงหาคม 2561
บสย. เร่งอนุมัติค้ําฯ สินเชื่อ SMEs จ่อคิวรอเงินกู้  เผย SMEs รายเล็ก วงเงินกู้ต่ํา 5 ล้านบาท มาแรง
บสย.ขานรับดีมานด์  SMEs จ่อคิว รอเงินกู้  หลังเปิดใช้โครงการค้ําประกันสินเชื่อ SMEs ทวีทรัพย์ (PGS7) วงเงินค้ําฯ 150,000 ล้านบาท โดยเริ่มแรกมี 7 ธนาคารร่วมโครงการ
บสย.ขานรับดีมานด์ SMEs จ่อคิว รอเงินกู้ หลังเปิดใช้โครงการค้ําประกันสินเชื่อ SMEs ทวีทรัพย์ (PGS7) วงเงินค้ําฯ 150,000 ล้านบาท โดยเริ่มแรกมี 7 ธนาคารร่วมโครงการ เริ่มส่งคําขอค้ําฯ เพิ่มต่อเนื่อง พบยอดค้ําฯ วงเงินกู้ต่ํากว่า 5 ล้านบาทมาแรงในกลุ่ม SMEs รายเล็ก ขณะที่โครงการค้ําประกันสินเชื่อรายย่อยสร้างอาชีพ วงเงินค้ําฯ 15,000 ล้านบาท มี 3 ธนาคารร่วมโครงการ
นายวิเชษฐ วรกุล รองผู้จัดการทั่วไป สายงานธุรกิจ บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า แนวโน้มความต้องการสินเชื่อ และการค้ําประกันสินเชื่อ เพื่อผู้ประกอบการ SMEs ในไตรมาส 3 และ 4 มีสัญญาณที่ดี หลังจากรัฐบาล ประกาศตัวเลขการเติบโตทางเศรษฐกิจไตรมาส 2 เติบโตสูงกว่า 4.5% โดยในส่วน บสย. ซึ่งมุ่งเน้นภารกิจ ด้านการค้ําประกันสินเชื่อ ส่งเสริมการเข้าถึงแหล่งทุน พบว่า การขอใช้วงเงินค้ําประกันสินเชื่อ บสย.ของธนาคารและผู้ประกอบการ SMEs มีสัญญาณที่ดี โดยขณะนี้มี 7ธนาคารเข้าร่วมโครงการ และได้เริ่มส่งคําขอค้ําประกันสินเชื่อ รวมกว่า 250 ราย วงเงิน 700 ล้านบาท ในโครงการค้ําประกันสินเชื่อ SMEs ทวีทรัพย์ (PGS7)
“ขณะนี้ บสย.ได้รับคําขอค้ําประกันสินเชื่อ (ณ 22 ส.ค.) ให้กลุ่มผู้ประกอบการนิติบุคคลบัญชีเล่มเดียว จํานวน 35 ราย ซึ่งอยู่ในระหว่างรอการอนุมัติ กลุ่ม SMEs ทั่วไป จํานวน 42 ราย อนุมัติแล้ว 17 ราย และกลุ่ม SMEs รายเล็ก จํานวน 153 ราย อนุมัติแล้ว 58 ราย ผ่าน 7 ธนาคารที่ร่วมโครงการ ได้แก่ 1.ธนาคารทหารไทย 2.ธนาคารกสิกรไทย 3.ธนาคารซีไอเอ็มบี ไทย 4.ธนาคารพัฒนาวิสาหกิจขนาดกลางและขนาดย่อมแห่งประเทศไทย 5.ธนาคารทิสโก้ 6.ธนาคารไทยเครดิต เพื่อรายย่อย 7.ธนาคารเพื่อการส่งออกและนําเข้าแห่งประเทศไทย” นายวิเชษฐ กล่าว
ทั้งนี้ ยังพบว่า กลุ่มผู้ประกอบการที่มาแรงและคึกคัก ในการขอวงเงินค้ําประกันสินเชื่อกับ บสย. คือกลุ่ม SMEs รายเล็ก ที่ขอกู้เงินจากธนาคาร วงเงินต่ํากว่า 5 ล้านบาทต่อราย ซึ่งได้ยื่นคําขอเข้ามาถึง 153 ราย เป็นสถิติสูงสุดหลังการเปิดใช้โครงการ
นอกจากนี้ ในส่วนของโครงการค้ําประกันสินเชื่อรายย่อยสร้างอาชีพ (MICRO3) วงเงินค้ําประกันสูงสุดไม่เกิน 200,000 บาทต่อราย ได้รับการตอบรับจากธนาคารขอเข้าร่วมโครงการแล้วจํานวน 3 ธนาคาร ได้แก่ 1.ธนาคารทิสโก้ 2.ธนาคารพัฒนาวิสาหกิจขนาดกลางและขนาดย่อมแห่งประเทศไทย และ 3.ธนาคารไทยเครดิต เพื่อรายย่อย ซึ่งคาดว่าจะเป็นโครงการที่ช่วยให้ผู้ประกอบการ SMEs รายย่อยที่ต้องการวงเงินสินเชื่อไม่สูงมาก มีโอกาสเข้าถึงสินเชื่อภายใต้โครงการดังกล่าว สอดคล้องและเป็นไปตามนโยบายและแผนงานของ บสย.คือการขยายฐานผู้ประกอบการทุกกลุ่มให้สามารถเข้าถึงสินเชื่อและการค้ําประกันสินเชื่อ
บรรษัทประกันสินเชื่ออุตสาหกรรมขนาดย่อม ศูนย์ลูกค้าสัมพันธ์ 0-2890 9999
ชนิญญา สันสมภาค 081-860-7477   chaninya@tcg.or.th
ศรัญยู ตันติเสรี 091-771-2885   saranyu@tcg.or.th
วิชุดา ก้องกีรติ 089-605-9870  wichuda@tcg.or.th
www.facebook.com/tcg.or.th www.tcg.or.th
รัฐบาลไทย-ข่าวทำเนียบรัฐบาล-รายงานสถานการณ์ฝุ่นละอองขนาดเล็ก PM 2.5 ประจำวันที่ 14 กุมภาพันธ์ พ.ศ. 2562
วันพฤหัสบดีที่ 14 กุมภาพันธ์ 2562
รายงานสถานการณ์ฝุ่นละอองขนาดเล็ก PM 2.5 ประจําวันที่ 14 กุมภาพันธ์ พ.ศ. 2562
วันนี้ (14 กุมภาพันธ์ 2562) กรมอนามัย ได้ส่งทีมปฏิบัติการลงพื้นที่ ศูนย์พัฒนาเด็กเล็ก กรมพลาธิการทหารบก จังหวัดนนทบุรี ให้ความรู้แก่ครู เรื่อง การป้องกันดูแลเด็กเล็กจากการสัมผัสฝุ่นละอองขนาดไม่เกิน 2.5 ไมครอน (PM2.5) พร้อมสนับสนุนเอกสารให้ความรู้
รายงานสถานการณ์ฝุ่นละอองขนาดเล็ก PM 2.5 ประจําวันที่ 14 กุมภาพันธ์ พ.ศ. 2562
รายงานสถานการณ์ฝุ่นละอองขนาดเล็กPM 2.5
ประจําวันที่ 14 กุมภาพันธ์ พ.ศ.2562
1.สถานการณ์ วันที่14กุมภาพันธ์2562
1. กรุงเทพมหานคร ค่า PM 2.5 เกินมาตรฐาน 30 สถานี ค่าสูงสุดอยู่ที่ เขตบางคอแหลม (73 ug/m3) ค่าต่ําสุดอยู่ที่เขตหลักสี่ (51 ug/m3)
2. ปริมณฑล ค่า PM 2.5 เกินมาตรฐาน 5 สถานี ค่าสูงสุดอยู่ที่ อ.พระประแดง จ.สมุทรสาคร (66 ug/m3) ค่าต่ําสุดอยู่ที่ อ.บางเสาธงจังหวัดสมุทรปราการ (51ug/m3)
3. คาดการณ์ 7 วันข้างหน้า : ระหว่างวันที่ 14 - 20 กุมภาพันธ์ 2562 กทม.และปริมณฑล ปริมาณฝุ่นละออง PM2.5 มีแนวโน้มเพิ่มขึ้น คุณภาพอากาศอยู่ในเกณฑ์ปานกลางถึงมีผลกระทบต่อสุขภาพ
แหล่งข้อมูล : กรมควบคุมมลพิษ และกองจัดการคุณภาพอากาศและเสียง กทม. ข้อมูล ณ เวลา 12.00 น.
2.ข่าว ประจําวัน
วันนี้ (14 กุมภาพันธ์ 2562) กรมอนามัย ได้ส่งทีมปฏิบัติการลงพื้นที่ ศูนย์พัฒนาเด็กเล็ก กรมพลาธิการทหารบก จังหวัดนนทบุรี ให้ความรู้แก่ครู เรื่อง การป้องกันดูแลเด็กเล็กจากการสัมผัสฝุ่นละอองขนาดไม่เกิน 2.5 ไมครอน (PM2.5) พร้อมสนับสนุนเอกสารให้ความรู้และสาธิตวิธีการใส่หน้ากากป้องกันฝุ่นสําหรับเด็กเล็ก
3.สรุปผลการให้บริการสายด่วน1422ปรึกษาประชาชน วันที่ 14 กุมภาพันธ์ 2562
คําถามต้องการทราบว่าในอําเภอแม่ริม จ.เชียงใหม่ มีค่าฝุ่นละออง PM 2.5 เท่าไร
คําตอบสามารถเข้าไปตรวจสอบข้อมูลคุณภาพอากาศได้ที่ได้ที่ กองจัดการคุณภาพอากาศและเสียงกรมควบคุมมลพิษ เว็บไซต์/แอปพลิเคชัน Air4Thai หรือ AirVisual
4.ข้อแนะนําประจําวัน
1. ประชาชนทั่วไปควรหลีกเลี่ยง ลดหรืองดการทํากิจกรรมนอกบ้าน หากมีความจําเป็นให้สวมหน้ากากอนามัย ส่วนประชาชนกลุ่มเสี่ยง ได้แก่ เด็กเล็ก หญิงตั้งครรภ์ ผู้สูงอายุ ผู้ที่มีโรคประจําตัว เช่น โรคหอบหืด ภูมิแพ้ โรคหัวใจ ควรงดทํากิจกรรมนอกบ้านและออกกําลังกายกลางแจ้ง ขอให้ทุกคนให้สังเกตอาการของตนเองที่อาจเกิดขึ้น หากมีอาการไอ หายใจลําบาก หายใจถี่ หายใจไม่ออก หายใจมีเสียงวี๊ด แน่นหน้าอก เจ็บหน้าอก ใจสั่น คลื่นไส้ อาเจียน เมื่อยล้าผิดปกติ หรือวิงเวียนศีรษะ ควรรีบไปพบแพทย์ ผู้มีโรคประจําตัวควรเตรียมยาและอุปกรณ์ทางการแพทย์
2. แนะนําให้จัดห้องสะอาดปลอดฝุ่น (Clean Room) โดยเฉพาะบ้านที่มี เด็ก หญิงตั้งครรภ์ ผู้สูงอายุ และกลุ่มเสี่ยง โดยจัดเตรียมห้องที่มีประตูหน้าต่างปิดมิดชิด ไม่มีสิ่งของมากเนื่องจากจะเป็นที่กักเก็บฝุ่น และใช้ผ้าสะอาดชุบน้ําเช็ดทําความสะอาดแทนการกวาดเพื่อป้องกันฝุ่นฟุ้งกระจาย
3. คําแนะนําเพิ่มเติมเว็บไซต์กรมอนามัย กรมควบคุมมลพิษ หรือสายด่วนกรมควบคุมโรค 1422ด้วยความปรารถนาดีจากกระทรวงสาธารณสุข
***************************************** 14 กุมภาพันธ์
รัฐบาลไทย-ข่าวทำเนียบรัฐบาล- อียูประกาศเดินหน้าความสัมพันธ์ไทย มุ่งร่วมมือรอบด้าน เจรจาการค้าเสรี
วันพฤหัสบดีที่ 24 ตุลาคม 2562
อียูประกาศเดินหน้าความสัมพันธ์ไทย มุ่งร่วมมือรอบด้าน เจรจาการค้าเสรี
วันอังคารที่ 22 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
คณะมนตรีแห่งสหภาพยุโรป (EU) มีมติกระชับความสัมพันธ์กับไทย หลังจัดการเลือกตั้งทั่วไปเมื่อเดือน มี.ค. 62 ที่ผ่านมา โดยสหภาพยุโรปเตรียมลงนามกรอบความตกลงว่าด้วยความเป็นหุ้นส่วนและความร่วมมือรอบด้าน พร้อมรื้อฟื้นการเจรจาความตกลงการค้าเสรีกับไทย สําหรับประเทศไทยพร้อมเดินหน้าความสัมพันธ์กับสหภาพยุโรปให้แน่นแฟ้นมากยิ่งขึ้นบนพื้นฐานของการเคารพซึ่งกันและกัน การไว้เนื้อเชื่อใจ และการมีผลประโยชน์ร่วมกัน โดยจะมีการประชุมเจ้าหน้าที่อาวุโสไทย – สหภาพยุโรป ณ กรุงบรัสเซลส์ ประเทศเบลเยียม เพื่อร่วมหารือแนวทางความร่วมมือด้านต่าง ๆ ในอนาคต ทั้งในระดับทวิภาคีและระดับภูมิภาคต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. ให้กำลังใจประชาชน และเจ้าหน้าที่ พม. ร่วมฝ่าวิกฤติโควิด-19 พร้อมเตรียมมาตรการเยียวยากลุ่มเป้าหมาย
วันศุกร์ที่ 27 มีนาคม 2563
รมว.พม. ให้กําลังใจประชาชน และเจ้าหน้าที่ พม. ร่วมฝ่าวิกฤติโควิด-19 พร้อมเตรียมมาตรการเยียวยากลุ่มเป้าหมาย
รมว.พม. ให้กําลังใจประชาชน และเจ้าหน้าที่ พม. ร่วมฝ่าวิกฤติโควิด-19 พร้อมเตรียมมาตรการเยียวยากลุ่มเป้าหมาย
วันนี้ (27 มี.ค. 2563) เวลา 16.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า ปัจจุบัน สถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 ส่งผลกระทบต่อประชาชนในวงกว้างอย่างต่อเนื่อง ทั้งนี้ กระทรวง พม. มีความห่วงใยประชาชนทุกกลุ่มเป้าหมาย โดยเฉพาะ เด็ก เยาวชน คนพิการ ผู้สูงอายุ และผู้ด้อยโอกาสในสังคม โดยได้เพิ่มความเข้มงวดในมาตรการป้องกันการแพร่ระบาดของเชื้อไวรัส โควิด-19 สําหรับกลุ่มเป้าหมายในสถานสงเคราะห์ รวมทั้งเจ้าหน้าที่ผู้ดูแล โดยให้ปฎิบัติตามแนวทางมาตรฐานของกระทรวงสาธารณสุขอย่างเคร่งครัด ซึ่งขณะนี้ ยังไม่ได้รับรายงานว่ามีเจ้าหน้าที่และกลุ่มเป้าหมายในความดูแลของกระทรวง พม. ติดเชื้อไวรัสโควิด-19 แต่อย่างใด สําหรับประชาชนที่ประสงค์จะบริจาคเงิน อาหาร สิ่งของเครื่องใช้ให้กับสถานสงเคราะห์ต่างๆ ยังสามารถบริจาคได้ตามปกติ โดยขอให้ปฎิบัติตามมาตรการในการดูแลความปลอดภัยและสุขภาพของผู้มาติดต่อราชการ อีกทั้งของดการเข้ามาร่วมจัดกิจกรรมต่างๆ ในสถานสงเคราะห์ เพื่อป้องกันการแพร่ระบาดของเชื้อไวรัสโควิด-19 อย่างไรก็ตาม ตนขอเป็นกําลังใจให้กับพี่น้องประชาชน รวมถึงเจ้าหน้าที่กระทรวง พม. ทุกคน และขอให้ดูแลรักษาสุขภาพร่างกายให้แข็งแรง พร้อมทั้งร่วมกันก้าวผ่านวิกฤติโรคระบาดนี้ไปด้วยกัน
นายจุติ กล่าวต่อไปว่า นอกจากนี้ หน่วยงานของกระทรวง พม. กําลังเร่งผลิตหน้ากากแจกให้ประชาชนกลุ่มเป้าหมายเพิ่มขึ้น พร้อมทั้งเตรียมจิตอาสาร่วมกับผู้เชี่ยวชาญด้านสุขภาพจิตและด้านการเงินมาให้คําปรึกษากับประชาชนที่ได้รับผลกระทบ จะได้ช่วยลดความเครียดและส่งเสริมการประกอบอาชีพ เพื่อไม่ให้เกิดความรุนแรงในครอบครัว
นายจุติ กล่าวเพิ่มเติมว่า ขณะนี้ กระทรวง พม. โดยสถานธนานุเคราะห์ ในฐานะโรงรับจํานําของรัฐ มีมาตรการ สู้ภัยโควิด-19 โดยขยายเวลาตั๋วรับจํานําเพิ่มอีก 90 วัน ให้กับผู้มาใช้บริการวงเงินไม่เกิน 10,000 บาท ที่มีตั๋วรับจํานําตั้งแต่วันที่ 3 มกราคม ถึงวันที่ 31 มีนาคม 2563 โดยจะขยายเวลาตั๋วรับจํานําจากเดิม 4 เดือน 30 วัน เป็น 4 เดือน 120 วัน โดยไม่คิดดอกเบี้ยในช่วงที่ขยายเวลา 90 วัน ทั้งนี้ ในสัปดาห์หน้าจะมีการประชุมคณะผู้บริหารกระทรวง พม. เพื่อประเมิน เชิงรุกเกี่ยวกับผลกระทบทางสังคมและมาตรการรองรับจากผลของการระบาดของเชื้อไวรัสโควิด-19
รัฐบาลไทย-ข่าวทำเนียบรัฐบาล-6 เรื่องเข้าใจผิดเกี่ยวกับโควิด-19
วันจันทร์ที่ 27 เมษายน 2563
6 เรื่องเข้าใจผิดเกี่ยวกับโควิด-19
มีอะไรบ้างนะ
เรื่องที่เข้าใจผิด
-เชื้อแพร่กระจายผ่านอากาศได้
-หน้ากากผ้ากันเชื้อไม่ได้
-เชื้อโควิด-19 ป้องกันไม่ได้
-สธ.ปิดข่าว ปิดจํานวนผู้ติดเชื้อ
-กลั้นหายใจตรวจการติดเชื้อที่ปอดด้วยตัวเอง
-ดื่มน้ําร้อน ทานขิง กระเทียม พริก ป้องกันได้
รัฐบาลไทย-ข่าวทำเนียบรัฐบาล-นายกรัฐมนตรีเผยเตรียมใช้มาตรา 44 แก้ไขปัญหา พรบ.พรรคการเมือง ขอทุกคนอย่าเป็นกังวล
วันอังคารที่ 19 ธันวาคม 2560
นายกรัฐมนตรีเผยเตรียมใช้มาตรา 44 แก้ไขปัญหา พรบ.พรรคการเมือง ขอทุกคนอย่าเป็นกังวล
นายกรัฐมนตรีเผยเตรียมใช้มาตรา 44 แก้ไขปัญหา พรบ.พรรคการเมือง ขอทุกคนอย่าเป็นกังวล
วันนี้ (19 ธันวาคม 2560) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่า ได้มีการพิจารณาหามาตรการ ซึ่งทุกคนทราบดีว่าหลายพรรคหลายกลุ่มการเมืองได้ทําหนังสือมาถึงรัฐบาล คณะรักษาความสงบแห่งชาติ (คสช.) คณะกรรมการการเลือกตั้ง (กกต.) และสภานิติบัญญัติแห่งชาติ (สนช.) ให้หาวิธีการแก้ปัญหาเรื่องพระราชบัญญัติประกอบรัฐธรรมนูญว่าด้วยพรรคการเมือง พ.ศ.2560 ที่กําหนดระยะเวลาให้พรรคการเมืองดําเนินงานเรื่องธุรการให้แล้วเสร็จตามที่กําหนด ดังนั้น รัฐบาลจําเป็นต้องหาวิธีการ ซึ่งในที่ประชุม คสช. ได้ข้อสรุปในเบื้องต้นว่าอาจต้องใช้ มาตรา 44 ในการแก้ปัญหานี้ เพื่อขยายเวลาที่บังคับไว้ในกฎหมายพรรคการเมือง ฉะนั้น ขอประชาชนอย่าเป็นกังวล พรรคการเมืองเก่าและพรรคการเมืองใหม่ ยังมีโอกาสที่จะดําเนินการทางธุรการ ไม่ว่าจะเป็นเรื่องสมาชิกพรรคหรือเรื่องอะไรต่าง ๆ ให้เกิดความเป็นธรรม
นายกรัฐมนตรีกล่าวว่า ทุกอย่างยังคงเป็นไปตามโรดแม็ปเดิมที่เขียนไว้ว่า เมื่อไหร่ที่กฎหมายลูกที่เกี่ยวกับการเลือกตั้งมีผลก็ต้องเดินไปสู่การเลือกตั้ง และวันนี้ทุกอย่างก็ยังเป็นไปตามขั้นตอนนั้นอยู่ แม้จะมีกฎหมายพรรคการเมือง แต่กฎหมายเลือกตั้งยังไม่เสร็จ ยังไงก็ยังเลือกไม่ได้อยู่ดี แต่เราต้องปลดล็อคตรงนี้ เพื่อให้การดําเนินการทางการเมืองสามารถดําเนินการได้ เพราะถือเป็นประเด็นสําคัญ
--------------------------------------------
รัฐบาลไทย-ข่าวทำเนียบรัฐบาล-กรุงไทยให้ร้านค้าธงฟ้าประชารัฐกู้ ไม่ต้องมีหลักทรัพย์ค้ำประกัน
วันอังคารที่ 12 มิถุนายน 2561
กรุงไทยให้ร้านค้าธงฟ้าประชารัฐกู้ ไม่ต้องมีหลักทรัพย์ค้ําประกัน
ธนาคารกรุงไทย ปรับเงื่อนไขสินเชื่อ Krungthai sSME ร้านค้าธงฟ้าประชารัฐ เพื่อส่งเสริมให้ร้านค้าธงฟ้าประชารัฐเข้าถึงแหล่งเงินทุนได้ง่ายขึ้น โดยกรณีกู้แบบมีกําหนดระยะเวลาหรือมีวัตถุประสงค์เพื่อหมุนเวียน ธนาคารให้เงินหมุนเวียน 3 เท่า ของยอดขายต่อเดือน
ธนาคารกรุงไทย ปรับเงื่อนไขสินเชื่อ Krungthai sSME ร้านค้าธงฟ้าประชารัฐ เพื่อส่งเสริมให้ร้านค้าธงฟ้าประชารัฐเข้าถึงแหล่งเงินทุนได้ง่ายขึ้น โดยกรณีกู้แบบมีกําหนดระยะเวลาหรือมีวัตถุประสงค์เพื่อหมุนเวียน ธนาคารให้เงินหมุนเวียน 3 เท่า ของยอดขายต่อเดือน สูงสุดไม่เกิน 1 ล้านบาท โดยไม่ต้องมีหลักทรัพย์ค้ําประกัน และในปีแรกหากผ่อนชําระเป็นปกติ ลดดอกเบี้ยลงอีก 1% ต่อปี วงเงินโครงการรวม 2,000 ล้านบาท
นางอรนุช ศิรประภา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า จากการที่ธนาคารกรุงไทยได้สนับสนุนนโยบายรัฐบาล ในการช่วยเหลือผู้มีรายได้น้อย โดยติดตั้งเครื่อง EDC ให้กับร้านธงฟ้าทั่วประเทศ เพื่อจําหน่ายสินค้าอุปโภคบริโภคในราคาที่ต่ํากว่าท้องตลาด อีกทั้งได้ร่วมกับบรรษัทประกันสินเชื่ออุตสาหกรรมขนาดย่อม (บสย.) สนับสนุนสินเชื่อครบวงจร ทั้งวงเงินกู้แบบกําหนดระยะเวลา วงเงินกู้เบิกเงินเกินบัญชี วงเงินกู้โดยตั๋วสัญญาใช้เงินและวงเงินหนังสือค้ําประกัน สูงสุดรายละ 20 ล้านบาท วงเงินโครงการรวม 2,000 ล้านบาท เพื่อให้ร้านค้าธงฟ้าประชารัฐสามารถดําเนินธุรกิจได้อย่างมีประสิทธิภาพนั้น
ในการนี้ เพื่อให้ผู้ประกอบการร้านค้าธงฟ้าประชารัฐสามารถเข้าถึงแหล่งเงินทุนได้ง่ายขึ้น ธนาคารกรุงไทยได้ปรับเงื่อนไขการให้สินเชื่อ โดยวงเงินกู้แบบกําหนดระยะเวลา ที่กู้ไม่เกิน 1 ล้านบาท บสย.จะค้ําประกันเต็มวงเงินแทนการใช้หลักทรัพย์ค้ําประกัน พร้อมให้วงเงินหมุนเวียน 3 เท่าของยอดขายต่อเดือน อัตราดอกเบี้ยเริ่มต้นที่ MRR ปัจจุบันอยู่ที่ 7.120% ต่อปี นอกจากนี้ หากผ่อนชําระหนี้เดือนที่ 1-12 เป็นปกติ โดยไม่มีประวัติผิดเงื่อนไขการชําระหนี้ หรือผ่อนชําระหนี้ล่าช้า ธนาคารจะปรับลดดอกเบี้ยลงอีก 1% ต่อปี ตั้งแต่เดือนที่ 13 เป็นต้นไป
สําหรับคุณสมบัติในการขอสินเชื่อ เพียงเป็นผู้ประกอบการร้านค้าธงฟ้าประชารัฐที่รับบัตรสวัสดิการแห่งรัฐ ติดตั้งอุปกรณ์รับชําระเงินทางอิเล็กทรอนิกส์ (EDC) ทั้งบุคคลธรรมดาหรือนิติบุคคล มีประสบการณ์ในธุรกิจมาแล้ว 2 ปี สอบถามรายละเอียดเพิ่มเติมได้ที่ Krungthai Call Center 02-111-1111 หรือการค้ําประกันของ บสย.ได้ที่ Call Center บสย.02-890-9999
ฝ่ายสื่อสารองค์กรและภาพลักษณ์
โทร. 0-2208-4176
รัฐบาลไทย-ข่าวทำเนียบรัฐบาล-อาการแบบใดควรไปพบหมอ
วันจันทร์ที่ 25 พฤษภาคม 2563
อาการแบบใดควรไปพบหมอ
#ไม่สบายไปพบหมอ
หอบเหนื่อย
รัฐบาลไทย-ข่าวทำเนียบรัฐบาล-"เฉลิมชัย" ห่วงน้ำท่วมใต้ เรียกประชุมหน่วยงานที่เกี่ยวข้อง เตรียมการรับมือ เฝ้าระวังสถานการณ์น้ำในพื้นที่อย่างใกล้ชิด
วันศุกร์ที่ 11 ตุลาคม 2562
"เฉลิมชัย" ห่วงน้ําท่วมใต้ เรียกประชุมหน่วยงานที่เกี่ยวข้อง เตรียมการรับมือ เฝ้าระวังสถานการณ์น้ําในพื้นที่อย่างใกล้ชิด
"เฉลิมชัย" ห่วงน้ําท่วมใต้ เรียกประชุมหน่วยงานที่เกี่ยวข้อง เตรียมการรับมือ เฝ้าระวังสถานการณ์น้ําในพื้นที่อย่างใกล้ชิด และให้เร่งระบายน้ําออกจากพื้นที่น้ําท่วมขังให้เร็วที่สุด
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังการประชุมเตรียมการรับสถานการณ์อุทกภัยในพื้นที่ภาคใต้ ปี 2562 ณ สํานักงานชลประทานที่ 14 อ.ปราณบุรี จ.ประจวบคีรีขันธ์ ว่า กระทรวงเกษตรและสหกรณ์ โดยกรมชลประทานได้วางแผนการบริหารจัดการน้ํา และเตรียมความพร้อม เพื่อรับมือสถานการณ์ฝนในพื้นที่ภาคใต้ที่กําลังจะมาถึง โดยได้สั่งการให้โครงการชลประทานทุกแห่งในพื้นที่ภาคใต้ติดตามและเฝ้าระวังสถานการณ์น้ําในพื้นที่อย่างใกล้ชิด และให้เร่งระบายน้ําออกจากพื้นที่น้ําท่วมขังให้เร็วที่สุด รวมถึงการตรวจสอบอาคารและระบบชลประทานในพื้นที่ ให้สามารถรองรับสถานการณ์น้ําได้อย่างเต็มศักยภาพ
นอกจากนี้ ยังได้เน้นย้ําให้บริหารจัดการน้ําในอ่างเก็บน้ําต่าง ๆ ให้อยู่ในเกณฑ์ควบคุมอย่างเคร่งครัด ปรับการระบายน้ําให้เหมาะสมกับสถานการณ์ที่เกิดขึ้นจริงในแต่ละช่วงเวลา โดยเฉพาะอ่างเก็บน้ําขนาดกลางที่มีปริมาณน้ํามากกว่าร้อยละ 80 ของความจุอ่างฯ เพื่อไม่ให้กระทบต่อพื้นที่ด้านท้ายอ่างฯ อีกทั้งยังเน้นย้ําให้ทุกโครงการชลประทานบูรณาการทํางานร่วมกับผู้ว่าราชการจังหวัด กรมป้องกันและบรรเทาสาธารณภัย ฝ่ายความมั่นคง และหน่วยงานที่เกี่ยวข้อง ในการเข้าไปช่วยเหลือประชาชนได้อย่างทั่วถึง รวดเร็ว และทันต่อเหตุการณ์
จากนั้นได้เดินทางไปเปิดกิจกรรม “เตรียมความพร้อมเครื่องจักร เครื่องมือรับสถานการณ์อุทกภัยในพื้นที่ภาคใต้ ปี 2562” พร้อมปล่อยขบวนคาราวานเครื่องมือ เครื่องจักร เครื่องมือต่าง ๆ เข้าประจําจุดเสี่ยง เพื่อให้สามารถเข้าช่วยเหลือพื้นที่หากเกิดอุทกภัยได้ทันที ซึ่งได้มีการกําหนดพื้นที่เฝ้าระวังอุทกภัยภาคใต้ทั้งหมด 89 จุด ใน 16 จังหวัด และเตรียมความพร้อมด้านเครื่องมือเครื่องจักร อาทิ เครื่องสูบน้ําจํานวน 464 เครื่อง โดยดําเนินการติดตั้งแล้ว
49 เครื่อง และสํารองอีก 415 เครื่อง เครื่องผลักดันน้ําจํานวน 300 เครื่อง ดําเนินการติดตั้งแล้ว 28 เครื่อง และสํารองอีก 272 เครื่อง รถแทรกเตอร์และรถขุดจํานวน 308 คัน เครื่องจักรกลสนับสนุนอื่น ๆ อีกจํานวน 170 หน่วย รวมเครื่องจักรเครื่องมือทั้งหมด 1,242 หน่วย
ด้าน ดร.ทองเปลว กองจันทร์ อธิบดีกรมชลประทาน กล่าวเพิ่มเติมว่า สถานการณ์น้ําภาคใต้ปัจจุบัน(ข้อมูล ณ วันที่ 10 ก.ย. 62) อ่างเก็บน้ําขนาดใหญ่ 4 แห่ง ได้แก่ เขื่อนแก่งกระจาย เขื่อนปราณบุรี เขื่อนรัชประภา และเขื่อนบางลาง มีปริมาณน้ํารวมกัน 5,513 ล้าน ลบ.ม. อ่างเก็บน้ําขนาดกลาง 46 แห่ง มีปริมาณน้ํารวมกัน 351 ล้าน ลบ.ม. และเขื่อนขนาดเล็ก 106 มีปริมาณน้ํารวมกัน 31 ล้าน ลบ.ม. จากการคาดการณ์ปริมาณฝนเฉลี่ย ณ วันที่ 1 พฤศจิกายน 2562 อ่างเก็บน้ําขนาดใหญ่จะมีปริมาณน้ํารวมกัน 5,705 ล้าน ลบ.ม. และจากการคาดการณ์ปริมาณฝนเฉลี่ย ณ วันที่ 1 ธันวาคม 2562 อ่างเก็บน้ําขนาดใหญ่จะมีปริมาณน้ํารวมกัน 5,930 ล้าน ลบ.ม.
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai